#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2021. szeptember 22-i ülésére)

## TÁRGY: A KISKŐRÖS 1709 ÉS 1710 HRSZ-Ú INGATLANOK TERÜLETÉN SZENNYVÍZHÁLÓZAT KIÉPÍTÉSE

A Kiskőrös belterület 1709 hrsz-ú út – előterjesztés melléklete - melletti 1702/3 hrsz-on nyilvántartott ingatlan tulajdonosa kezdeményezte a szennyvízhálózat, vállalkozásának telephelyére történő kiépítését. A szennyvízhálózat bővítésével érintett 1709 és 1710 hrsz-ú utak melletti ingatlanok gazdasági övezetben vannak. Az ingatlanok területén működő gazdasági társaságok munkavállalóinak létszáma folyamatosan bővül, mely indokolttá teszi a területen a szennyvízhálózat kiépítését.

A beruházás körülbelül 10 ingatlan részére biztosítaná a szennyvízhálózatra történő rácsatlakozást.

A szennyvízhálózat kivitelezésének becsült költsége 20.000.000,-Ft+Áfa, mely összeg az anyagárak változására és a kivitelező ajánlatára tekintettel változhat.

A víziközmű-szolgáltatásról szóló 2011. évi CCIX. törvény 6. § (1) bekezdés értelmében a kiépítésre kerülő vízhálózat, mint közműtárgy az Önkormányzat tulajdonába kerül.

A Helyi Építési Szabályzatról és Szabályozási Tervről szóló 18/2015. (IX.10.) önk. rendelet (a továbbiakban: HÉSZ) 13. § (10) bekezdésében foglaltak alapján a *meglévő, kialakult beépítésű területeken az új közművek létesítésével, az út- és járdaépítésével kapcsolatos költségeket az érintett ingatlantulajdonosok kötelesek viselni. Az önkormányzat az előbbiek szerinti fejlesztések teljes költségének finanszírozására közművesítési és útépítési hozzájárulást állapít meg, melyet a nyomvonallal érintett ingatlanok tulajdonosai kötelesek megfizetni.*

Az Önkormányzat a HÉSZ felhatalmazása alapján a kivitelezés költségeinek megfizetését az érintett ingatlanok tulajdonosaival kötött megállapodás alapján részben vagy teljes mértékben át tudja hárítani az ingatlan tulajdonosaira.

A fentiekben nevesített útszakaszon a szennyvízhálózat kiépítése tárgyában javaslom, hogy az érintett ingatlantulajdonosok a kivitelezés költségeinek 50%-át fizessék meg.

Fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.

**Kiskőrös, 2021. szeptember 14.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület

1. egyet ért azzal, hogy a Kiskőrös Város Önkormányzata tulajdonában lévő 1709 hrsz-ú út területén a szennyvízhálózat kiépítésre kerüljön, kivitelezési költség becslés alapján 20.000.000,-Ft+Áfa összegben, figyelemmel arra, hogy a kivitelezés költsége az anyagárak változására és a kivitelező ajánlatára tekintettel növekedhet.
2. egyet ért azzal, hogy a kivitelezési költség 50%-ának megfelelő költségrészt a szennyvízhálózat bővítésével érintett ingatlanok tulajdonosai viselik.
3. felhatalmazza a polgármestert, a vállalkozási szerződés megkötésére, a beruházás megvalósításával összefüggő jognyilatkozatok megtételére.
4. felhatalmazza a polgármestert arra, hogy Kiskőrös Város Önkormányzata képviseletében a közművesítési díj megfizetése tárgyában a szennyvízhálózat bővítésével érintett ingatlantulajdonosokkal a megállapodást megkösse.
5. felkéri a polgármestert, hogy a Város 2021. évi költségvetéséről szóló rendelet soron következő költségvetés módosítását a fentiek figyelembevételével terjessze a Képviselő-testület elé.

**Felelős:** polgármester

**Határidő:** azonnal, valamint folyamatos